AMATA โบรกแนะซื้อเป้า 25 บ. รับอานิสงส์ค่ายรถ EV ตั้งฐานผลิตในไทย
AMATA โบรกแนะซื้อเป้า 25 บาท รับอานิสงส์ค่ายรถ EV ตั้งฐานการผลิตในไทย คาดดันยอดขายที่ดินปีนี้พุ่ง 1.5 พันไร่ จับตากำไรปีนี้แตะ 1.8 พันล้าน โต 49%
AMATA โบรกแนะซื้อเป้า 25 บาท รับอานิสงส์ค่ายรถ EV ตั้งฐานการผลิตในไทย คาดดันยอดขายที่ดินปีนี้พุ่ง 1.5 พันไร่
25 เม.ย. 2566

บล.กรุงศรี พัฒนสิน ระบุในบทวิเคราะห์วันนี้ (21เม.ย.66) ว่า บริษัท อมตะ คอร์ปอเรชัน จำกัด (มหาชน) หรือ AMATA ประเมินกำไรปกติปี 2566 ที่ 1.8 พันล้านบาท โต 49% เทียบช่วงเดียวกันของปีก่อน บนการฟื้นตัว ทั้งยอด Presales เพิ่มเป็น 1500 ไร่ จาก 693 ไร่ปี 2565 และยอดโอนที่ดินเพิ่มเป็น 785 ไร่จาก 616 ไร่ปี 2565 รวมถึง ธุรกิจโรงไฟฟ้าคาดฟื้นตัวจากต้นทุนก๊าซธรรมชาติลดลง และภาพระยะกลางยังมี Upside risk จากการพัฒนานิคมในฯลาว
ด้านราคาหุ้นซื้อขาย PER23F ที่ 29 เท่า และ P/BV 2 เท่า มองเป็นหุ้นรับประโยชน์ย้ายฐานการผลิตจาก Geopolitical risk ล่าสุด บริษัท EV จีน 2 รายมีแผนขอ BOI สะท้อนการย้ายฐานผลิต และ Infrastructure ที่จะเกิดบน EEC จะสร้างมูลค่าเพิ่มให้กับบริษัทอย่างมีนัยฯ และมีแผน Spin-off ธุรกิจสาธารณูปโภค (น้ำ, ไฟ, ก๊าซ + บริการเครือข่ายเส้นใยแก้วน้ำแสง) มองจะช่วยสร้างมูลค่าเพิ่มหลังปรับโครงสร้าง แนะนำราคาเป้าหมาย 25 บาท